cyanic-selkie/wikianc huggingface dataset:
Lars Erik Eriksen
Karriere
Eriksen var med på det norske stafettlaget (4x10 km) som vart verdsmeistrar på heimebane i 1982, gullet vart delt med Sovjetunionen sitt lag. I same meisterskapen vann han sølvmedaljen på 30 km og bronsemedaljen på 50 km. Eriksen var og med på stafettlaget som kom på bronseplassen under VM i 1978 og stafettlaget som erobra sølvmedaljen under OL i Lake Placid to år seinare. Han vann i 1984 i Lahti sin einaste verdscupsiger. Der sigra han i sekundstrid mot Thomas Wassberg på 15 kilometeren. Eriksen vart norgesmeister fire gonger (1980, 1983 og 1984).
Medaljar og besteplasseringar i norgesmeisterskap
Eriksens beste samanlagtplasseringar i verdscupen var to andreplassar (1978 og 1979) og tredjeplassen i 1980. Han vart tildelt Holmenkollmedaljen i 1984 og Lahtimedaljen same sesongen.
Nordre Saulo
Nordre Saulo eller Nuarrtasávvlo (pitesamisk), normert til Nuorttasávllo (lulesamisk), er eit fjell på grensa mellom Saltdal kommune i Nordland og Arjeplogs kommun i Norrbottens län i Sverige. Det har ei høgd på 1768 meter over havet og er det 545. høgaste fjellet i Noreg av fjella med primærfaktor på minst 50 meter. Fjellet ligg rett aust for Øvre Doarrovatnet og heng saman med Nuort Saulo på austsida av grensa, der det høgaste punktet er 1316 moh. Litt lengre sør, på sørsida av vatnet Mavasjaure og aust for grensa til Sverige, ligg Årjep Sávllo, eller Søndre Saulo.
Gulsporv
Gulsporv (Emberiza citrinella) er ein stor sporv med lang stjert i familien busksporvar.
Utbreiing og taksonomi
Ein deler gjerne gulsporven i tre underartar:
Gulsporvane som lever i nord er trekkfuglar medan dei som lever i sør er standfuglar.
Arten har også vorte introdusert på New Zealand
Utsjånad
Gulsporven er 17-18 cm lang og har eit vengespenn på 23-30 cm. Vekta er litt under 30 gram. Hannen er gul på hovudet, med mørkare flekkar og strekar på halsen og brystet. Buken er einsfarga gul. Ryggen og skuldrene er gråaktig raudbrune med svarte flekkar. Hoa er noko mindre fargerik i drakta.
Forvekslingsart er hannen hos grønsisiken.
Læte
Songen er samansett av nokre korte strofer. Det er vanleg å seie at fuglen tel til sju, på denne måten: tju, tju, tju, tju, tju, tju, tjuuu. Talet på strofer kan variere frå fem til elleve.
Biotop, leveområde i Noreg og trekktilhøve
Gulsporven er vanleg i jordbrukslandskapet i Sør-Noreg, spesielt på Austlandet og i Trøndelag. Meir varierande bestandar på Vestlandet. I Nord-Noreg er der bra bestandar i dei beste jordbruksområda i dalføra og dei indre fjordstroka. I Finnmark er fuglen fåtalig. I 2015 var bestanden trudd å vere 200 000-400 000 individ i Noreg. Fuglen held til både i beitemarker og fulldyrka marker, og vil gjerne ha litt busker der han held seg. Arten er sårbar for endringar i jordbruket, og gjekk kraftig attende mange stader i tida etter 1945. Andre stader har hatt oppgang i bestanden, men på landsbasis har utviklinga helst vore negativ. I Sør-Noreg er gulsporven dels standfugl, dels streiffugl. I Nord-Noreg er mykje av bestanden trekkfuglar, og overvintrar både i Sør-Noreg og i landa i Vest-Europa.
Føde
Gulsporven lever av insekt og frø.
Athabat
Athabat er ein busetnad i Ras al-Khaimah i Dei sameinte arabiske emirata.
Trapezunt
Trapezunt-riket (gresk Βασίλειον τής Τραπεζούντας) var ein bysantinsk-gresk stat som vart danna i 1204 i kjølvatnet av at det bysantinske riket, Austromarriket, kollapsa same år då Konstantinopel vart erobra av det fjerde krosstoget. Dronning Tamar av Georgia gav soldatar til nevøen hennar Alexios I som erobra dei pontius-greske byane i Trapezunt, Sinope og Paflagonia. Trapezunt har vorte kalla det «siste greske riket».
Grunnlegginga
Då Konstantinopel fall for det fjerde krosstoget i 1204 for vesteuropeiske og venetianske krossfararar var Trapezunt-rikt éit av tre mindre greske statar som oppstod ut av samanbrotet til Austromarriket, saman med Keisarriket Nikea og Despotatet Epirus. Alexios, eit barnebarn av den bysantinske keisaren Andronikos I Komnenos, son av Rusudan, ei dotter av Giorgi III av Georgia, gjorde Trapezunt til hovudstaden sin og hevda eit krav på å vere den legitime etterfølgjaren av det bysantinske riket.
Herskarane av Trapezunt kalla seg sjølv for «Dei store Komnenos», Megas Komnenos, då dei tilhøyrde den prestisjefylte familien Komnenos, og i starten hevda den tradisjonelle bysantinske tittelen «keisar og autokrat av romarane». Etter å ha oppnådd ei semje med Det bysantinske riket i 1282 vart den offisielle tittelen endra til «keisar og autokrat av heile Austen, av iberianarane, og dei utvandra provinsane» og vart verande slik heilt til Trapezunt-riket enda i 1461. Staten er nokre gonger vorte kalla for det «Komnenianske riket» sidan den herskande familien var etterkomarar av Alexios I Komnenos.
Trapezunt-riket kontrollerte opphavleg eit samanhengande område på sørkysten av Svartehavet mellom Soterioupolis og Sinope, beståande av dei moderne tyrkiske provinsane Sinop, Ordu, Giresun, Trabzon, Bayburt, Gümüşhane, Rise og Artvin. På 1200-talet kontrollerte riket Perateia som omfatta Kherson og Kertsj på Krimhalvøya. David Komnenos utvida hurtig mot vest, okkuperte først Sinope, deretter Paflagonia og Heraklea Pontika inntil riket hans grensa til Keiserriket Nikea grunnlagt av Theodore I Laskaris. Områda vest for Sinope gjekk tapt til Keiserriket Nikea i 1206. Sinope sjølv vart erobra av seldsjukkane i 1214.
Zif i Hebron
Zif (arabisk زيف ) er ein palestinsk landsby som ligg 7 km sør for Hebron. Landsbyen ligg i Hebron guvernement sør på Vestbreidda. I følgje Palestinsk statistisk sentralbyrå hadde Zif eit folketal på 848 i 2007.
Bibelforskaren Edward Robinson identifiserte den moderne byen Zif og den nærliggande Tell Zif med Zif som er skildra i Bibelen som ein by i Judeafjella. Det var her David gøymde seg frå Saul.
Zif hadde ein jødisk folkesetnad fram til minst 300-talet, men vart kristen under bysantinsk tid.
Awanat i Ras al-Khaimah
'Awanat er ein by i Ras al-Khaimah i Dei sameinte arabiske emirata.
Steve Augeri
Steve Augeri er ein amerikanske rockesongar, mest kjend som frontmann i Journey frå 1998 til 2006. Han har òg vore medlem av Tall Stories og Tyketto. I 2014 skipa han gruppa Ünderwörld.
Då Steve Perry slutta som mangeårig vokalist og frontmann i Journey, vart Augeri henta som erstattaren hans. Augeri spelte inn tre album med bandet i løpet av ein åtte år lang periode. Han turnerte nesten konstant med bandet på denne tida. Den første innspelinga hans med bandet var songen «Remember Me» for filmen Armageddon, etterfølgd av albumet Arrival i 2001. Han pådrog seg etter kvart problem med røysta og måtte slutte i bandet.
I mars 2014 skipa Augeri supergruppa Ünderwörld, i lag med gitaristen Kee Marcello (Easy Action, Europe), bassisten Svante Henryson (Yngwie Malmsteen, Brazen Abbot) og trommeslagaren Virgil Donati (Southern Sons, Ring of Fire, Planet X, Soul SirkUS), men dei har ikkje gjeve ut nokre offisielle utgjevinga.
Med Steve Augeri Band
Songutgjevingar:
Anna Odobescu
Anna Odobescu, òg stava Ana Odobescu, er ei moldovsk songarinne. I 2019 vann ho den moldovske uttakinga til Eurovision Song Contest, O melodie pentru Europa, med låta «Stay». Ho skal dermed representera Moldova i Eurovision Song Contest 2019 i Tel Aviv.
Bakgrunn
Laurdag 2. mars 2019 vart ho nasjonalt kjend i Moldova, då ho deltok i den moldovske songtevlinga O melodie pentru Europa, med låta «Stay». Ho var favoritten til juryen, og nummer to blant tv-sjåarane, men enda opp som vinnar samanlagt. Med sigeren blei ho vald ut til å representera Moldova i Eurovision Song Contest i Tel Aviv i Israel i mai 2019.
Provinsen Rieti
Provinsen Rieti  (italiensk Provincia di Rieti ) er ein provins i regionen Lazio i Italia. Hovudstaden er byen Rieti. Provinsen vart grunnlagd i 1927.
Største kommunar
Per 31. desember 2011
Edle
Edle og Edla er kvinnenamn avleidd frå Edel, som er danna som ei kortform av tyske namn som byrjar på Edel-. Namneleddet stammar frå adal, som kan bety 'edel' eller 'adeleg'.
Edle og Edel har namnedag den 10. mars.
Det er rundt 500 norske kvinner som heiter Edle og 40 som heiter Edla (2005).
Bjørntoppen
Bjørntoppen  er eit fjell i Saltdal kommune i Nordland. Det har ei høgd på 1709 meter over havet og er det 714. høgaste fjellet i landet av fjella med primærfaktor på minst 50 meter.
Sjakk
Spelet er svært innvikla og er blitt kalla både ein kunst og ein vitskap. Dei mange trekka og moglege utviklingane i spelet er så mange at ikkje ein gong dei beste spelarane kan sjå for seg alle utfalla. Talet på moglege spel er større enn talet på atom i universet.
Historie og utvikling
Sjakkspelet kjem opphavleg frå India, der det blei kalla tsjatoranga på sanskrit. Namnet kan omsetjast som «fire hærar», og fire spelarar kjempa om å vinna. Spelet spreidde seg etterkvart til Persia, der det fekk det vestlege namnet sitt frå sjah, som tyder konge. Sjakk skal ha blitt spela for å læra unge adelsmenn krigsstrategi.
Det finst ulike spel i verda som minner om sjakk, der dei mest utbreidde er xiangqi i Kina, shogi i Japan og janggi i Korea. I nyare tid har ein òg prøvd å utvikla spelet i andre retningar, mellom anna ved å endra på brettet, legga til nye brikker, endra flyttereglane deira og så bortetter. Døme på dette er rundsjakk og Fischersjakk.
Speltype
Sjakk er ein «mental kampsport» der spelarane nyttar strategiske og taktiske element som spelereglane gjev rom for, og krev derfor bruk av abstrakt deduksjon. Det høyrer til klassa av spel utan tilfeldigheiter og med fullstendig informasjon. Det betyr at i kvar stilling har anten ein av spelarane ein strategi som sikrar vinst, eller så er det mogleg for begge spelarane å tvinge fram remis.
Utstyr
For å kunne spela sjakk treng ein eit sjakkbrett som har 64 ruter med to fargar fordelt på annakvar rute, og 16 brikker for kvar av spelarane, av seks forskjellige slag: ein konge, ei dronning, to tårn, to løparar, to springarar og åtte bønder. Brikkene har òg to fargar, ut frå kva spelar dei høyrer til. Som regel er både brettet og brikkene haldne i svart og kvitt, men det er òg mogleg å bruka andre fargar, særleg på brikkene. Dei lysaste brikkene blir då rekna som kvite.
Måtar og stader
Sjakk kan spelast privat som ein hobby, og som konkurranseidrett i sjakklubbar, i nasjonale og internasjonale sjakkturneringar og i meisterskap som noregsmeisterskapen i sjakk og verdsmeisterskapen i sjakk. Det kan òg spelast på avstand og over tid, til dømes som fjernsjakk gjennom brev eller e-post eller på verdsveven. Det er òg utvikla mange sjakkprogram der ein kan spela sjakk mot ein datamaskin.
Vanlegvis speler berre to motstandarar mot kvarandre, men ein flink spelar kan spela simultansjakk der han møter fleire motstandarar, med kvart sitt sjakkspel, samtidig.
Sjakk kan også spelast som blindsjakk, der spelarane spelar utan å sjå brett og brikker.
Gang i spelet
Brikkene blir stilt opp i eit fastsett mønster på kvar side av brettet. Kvar type brikke flyttar på sin måte. Ein av spelarane har kvite brikker, og den andre har svarte. Spelaren med kvite brikker byrjar, og deretter flyttar spelarane annankvar gong, til spelet er over.
Eit parti kan slutte på forskjellige vis:
Partiet vert remis på følgjande måtar:
Om ein spelar med tid, og brukar sjakklokke, kan partiet òg ende ved at tida til ein av spelarane går ut, slik at han tapar partiet.
Sjakkspelarar
Gjennom tidene har nokre menneske peika seg ut som framifrå sjakkspelarar. I dag er det den som vinn verdsmeisterskapen i sjakk som blir sett på som den beste sjakkspelaren. Før meisterskapen blei innført, fanst det personar som uoffisielt blei rekna som meistrar, slik som Philidor, Howard Staunton, Adolf Anderssen og Paul Morphy. Nokre kjende verdsmeistrar er Bobby Fischer, Anatolij Karpov, Garri Kasparov og Viswanathan Anand. Frå 22. november 2013 er Magnus Carlsen regjerande verdsmeister.
Svært sterke sjakkspelarar kan oppnå tittelen sjakkstormeister. Noreg har no 10 sjakkstormeistrar.
Tradisjonelt har sjakk vore ein mannsdominert idrett, men kvinner deltek no på turneringar, både for begge kjønn og berre for kvinner. Det har aldri vore ein kvinneleg verdsmeister i sjakk, men det er først i nyare tid at kvinnelege spelarar har teke til å gjera seg gjeldande. Judit Polgar frå Ungarn har fleire gonger vore rangert blant dei 10 beste spelarane i verda. Ho deltok som den første kvinnelege spelaren i VM-finala i sjakk, i VM-turneringa i San Luis i Argentina i 2005.
Sjakk i kulturen
Spelet har inspirert og vore skildra i eit utal kunstverk, som musikalen Chess, laga av Tim Rice og ABBA, og balletten Checkmate, komponert av Arthur Bliss.
Absolute Music 7
Absolute Music 7 er ei samleplate i den norske Absolute Music-serien og vart utgjeve i 1993.
Innhald
Absolute
Brignoles
Brignoles er ein by og kommune søraust i Frankrike. Han er sous-préfecture (underprefektur) i departementet Var i regionen Provence-Alpes-Côte d'Azur, og har om lag 15 000 innbyggjarar.
Byen var sommarresidens for grevane av Provence. Slottet deira er frå 1200-talet.
Byen er fødestaden til den heilage Louis av Toulouse (1274-1297), som var erkebiskop av Lyon og biskop av Toulouse.
Richard von Mises
Richard von Mises var ein austerriksk-amerikansk matematikar og bror av Ludwig von Mises.
Han var professor ved universiteta i Strasbourg og Dresden og direktør for instituttet for bruksmatematikk i Berlin frå 1920 til 1933. Han vart så professor i matematikk i Istanbul frå 1933 til 1939 og seinare professor i aerodynamikk og bruksmatematikk ved Harvard i USA. Han arbeidde mykje med hydrodynamikk, statistikk og sannsynsrekning. I bøkene sine Wahrscheinlichkeit, Statistik und Wahrheit (1923) og Wahrscheinlichkeitsrechnung (1931) sette han fram ein frekvensteori for sannsynsomgrepet som har vore særs omstridd.
Mandat
Mandat (frå lat. mandare 'gje i oppdrag, påleggje') kan visa til ulike samfunnsoppgåver. Det kan visa til kva nokon har ansvar for eller fullmakt til å gjera.
Bani 'Udayd
Bani 'Udayd er eit stammeområde i Ras al-Khaimah i Dei sameinte arabiske emirata.
Mandat
Omgrepet blir brukt i samband med folkevalde forsamlingar, som Stortinget, der folk kan få «mandat» som stortingsrepresentantar.
Det er også brukt i Folkeretten, der ein stat kunne få «mandat» til å styra ein annan stat, til dømes det britiske Palestinamandatet.
Edel
Edel er eit kvinnenamn danna som ei kortform av tyske namn som byrjar på Edel-. Namneleddet stammar frå adal, som kan bety 'edel' eller 'adeleg'. Namnet kan òg vera eit tysk slektsnamn.
Edel har namnedag den 10. mars, saman med avleiinga Edle.
Det er rundt 2 900 norske kvinner som heiter Edel (2005). Namnet var mest brukt på 1910-talet, då over 0,40 % av nyfødde jenter blei kalla Edel.
Kjelder
Edel Edel Edel (homonymie)
Bakke
Bakke er ein tidlegare kommune i Vest-Agder fylke og eit kyrkjesokn i Lister prosti.
Namnet til kommunen og soknet kjem frå garden Bakke ved Sira, som har vore kyrkjestad for soknet sidan mellomalderen.
Kommunesoge
Bakke blei oppretta som formannskapsdistrikt i 1838. Fram til 1848 femnde kommunen Bakke, Gyland, Tonstad og Øvre Sirdal. I 1849 blei Tonstad og Øvre Sirdal skilde ut som Sirdal kommune, og i 1894 vart Gyland skild ut som eigen kommune.
I 1965 blei Bakke, Nes, Hidra og Gyland slått saman med Flekkefjord bykommune til storkommunen Flekkefjord.
Harry Boye Karlsen
Harry Boye Karlsen var ein norsk fotballspelar frå Horten, som i tida 1946-56 spelte 58 landskampar i Noregs forsvarsrekke 1956 og skåra fire landslagsmål. Han deltok i Sommar-OL 1952 i Helsinki.
I 1946 vart han norsk meister med oslolubben Lyn. Seinare melde han overgang til Larvik Turn og vart så seriemeister i sesongane 1952/53, 1954/55 og 1955/56 med Larvik Turn. Hausten 1956 var han med då Larvik Turn tapte 1-2 for IK Skeid i cupfinalen på Ullevaal stadion. Dei siste åra som aktiv spelte han for Ørn i fødebyen Horten.
Karlsen døydde i Larvik.
The Sandman
The Sandman er namnet på ein teikneserie som vart skapt av forfattaren Neil Gaiman i samarbeid med DC Comics og eit lag med teiknarar. Serien fortel om hovudpersonen Draum av Dei evige, inkarnasjonen av Draumeriket. Dei evige er ein søskenflokk på sju, som alle er eit tematisk prinsipp i menneskelivet: Destiny (Dom), Daude, Draum, tvillingparet Despair (rådløyse) og Desire (girugskap), og Delirium (sinnsjukdom).
Serien gjekk i hefteform frå 1989 til ut på 1990-talet. Han vart rekna som grensesprengande innanfor teikneseriesjangeren, og vann snart stor åtgaum. Han vart omsett til norsk av Anne Granberg.
Traverskran
Ei traverskran er ei løfteinnretning som kan gå i tre plan (vertikalt og 2 horisontale plan). Ho består av ei kranbru montert på ein eller fleire laupekatter med eit heismaskineri. Desse kan vere monterte overliggjande eller underhengjande på kranbrua, avhengig av kor stor plass som er tilgjengeleg. Kranbrua er understøtta av hjul som går på skjener langs ei kranbane. Kranbrua kan vere montert overbyggjande på skjener eller underhengjande på bjelkar. Korleis krana er bygd opp avheng av spennvidde, løftekapasitet og løftehøgd. Traverskraner vert mykje nytta både på land og utaskjers.
The Sandman
Gaiman tok i bruk forteljingane om Sandman, som alt fanst, og bygde vidare på det superhelt-universet som DC alt hadde snekra saman. Mange av dei kjende superheltane har hatt gjesteinnslag i seriane, som Supermann og karakterar frå Watchmen. Noko av handlinga går og føre seg i Gotham City. Utover i serien gjekk Gaiman noko bort frå superhelt-referansane.
Traverskran
Kranene finst med forskjellig type styring. Ei hytte som er underhengjande på kranbrua er vanleg når krana vert mykje bruka (til dømes heile dagen) og takhøgda er stor. Då sit føraren i hytta og styrer krana derifrå. Hytta følgjer rørslene til krana, noko som gjev god oversikt til det som skal løftast. Eit anna vanleg type er tablåstyrte traverskraner. Krana blir då styrt ved hjelp av eit tablå som heng ned frå kranbrua. Den tredje mest vanlege styringa er radiostyring, òg kjent som fjernstyring eller trådlaus styring. Dette føregår ved hjelp av ein trådlaus kontroll som let kranføraren halda større avstand til krana ved farleg løfting som til dømes i smelteverk.
Opplæring og sertifikat i Noreg
Ved køyring av traverskran skal føraren ha sertifisert sikkerhetsopplæring. Dersom arbeidsgjevar etter ei risikovurdering kan dokumentere at det ikkje er fare for skade på liv og helse, kan opplæringa utføyrast som dokumnetert opplæring. Dokumentert opplæring kan utferdast av arbeidsgjevar eller anna kvalifisert person. Sertifisert opplæring kan ikkje utførast av arbeidsgjevar, men berre av ein sertifisert opplæringsverksemd. Det finst forskjellige typar traverskraner, tilpassa bruksområdet. Søylesvingkran fell ikkje under traverskran, men same opplæringsreglar gjeld.
The Sandman
Elles vil lesaren råke på ulike slag mytologiske vesen, frå norrøn mytologi, gresk mytologi, folketru, japansk mytologi og så vidare. Kristen mytekrins er til stades i same mon, og den argaste fienden til Draum er fyrsten av Helvete, Lucifer. Elles møter ein William Shakespeare, som gjer ei avtale med Draum, og ei rekkje vanlege menneske som er blanda borti handlinga meir eller mindre etter fri vilje.
Traverskran
Opplæring og sertifikat i Noreg
Lovleg bruk av traverskran i Noreg, krev eit relevant kranfører-sertifikat.
The Sandman
Karakteren
Draum eller Morpheus er teikna som den rake motsetnaden av den vanlege framstillinga av Draumekongen. Han ber ei rekkje namn, og er kjend for å vera tankefull, streng og regelbunden, arrogant og lite viljug til å sjå verda frå andre synsstader enn sin eigen. Han har ei rekkje ulukkelege kjærleikssoger bak seg, og er kjend for manglande evne til å knyte seg til folk. Han har soleis få vener. Denne Draumekongen går støtt i svart, og syner seg ofte som likbleik, mager og med svart hår. Han syner seg ofte slik folk ventar å sjå han. Kjem drøymaren frå Afrika, framstår han som afrikansk. Er drøymaren ein katt, syner Draum seg og som ein katt, og slik bortetter. Likevel møter han alle med same grunnhaldning. Neil Gaiman ville han skulle sjå kongeleg ut, og valde framtoninga til ein moderne rockestjerne, av di han meinte desse i røynda var nærast moderne kongeleg framtoning.
Traverskran
Bakgrunnsstoff
https://www.ktf.no/
http://www.regelhjelp.no/Etatenes-sider/Arbeidstilsynet/Emner/Opplaring-i-bruk-av-arbeidsutstyr/
Absolute Music 8
Absolute Music 8 er ei samleplate i den norske Absolute Music-serien og vart utgjeve i 1993.
Innhald
Absolute
Gunnar Thoresen
Gunnar Nils Thoresen  var ein norsk fotballspelar frå Larvik som spelte 64 landskampar og skåra 22 landslagsmål i tida 1946-59. Han deltok i Sommar-OL 1952 i Helsinki.
Thoresen spelte all si tid på Larvik Turn, debuterte i 1937 og la opp i 1962. Han vart seriemeister i 1952/53, 1954/55 og 1955/56, i 1956 tapte Larvik Turn og Thoresen cupfinalen 1–2 mot IK Skeid. Både i 1953 og 1954 vart han toppskårar i Hovedserien. Til saman skåra han 91 mål i toppseriekampar.
Han var far til Hallvar Thoresen.
Flatflesa fyrstasjon
Flatflesa fyrstasjon er eit fyr som ligg i Lyngværfjorden 4 km vest av Gossa i Aukra kommune i Romsdal. Ona fyrstasjon ligg litt lenger vest.
Fyret vart endra og gjort sterkare i 1961. I 1988 vart fyret erstatta av ei fyrlykt.
Ulla fyrstasjon
Ulla fyrstasjon er eit fyr som ligg på Kvernholmen i Ålesund kommune på Sunnmøre
I 1872 vart det løyvd pengar til å få bygt eit fiskefyr på Kvernholmen og det vart bygd ein liten fyrbygning her. Fyret stod ferdig hausten 1873 og vart tent første gong 25. januar 1874. Frå 1889 vart brennetida utvida og stasjonen måtte derfor utvidast til familiestasjon. Det vart bygd ny bustad med uthus og naust, samt eit lite fjøs.
I 1898 fekk fyret ei 4. ordens linse med fleire klippsektorar slik at lyset lyste i forskjellige fargar i forskjellige retningar. I januar 1901 vart fyret råka av ein storm og naustet vart flytta av bølgjene, men ikkje øydelagd. Fyret vart forsterka i 1929 og fekk elektrisk straum innlagt.
Transport for London
Transport for London (TfL) er den offentlege etaten som har ansvar for transportsystemet i London. TfL blir leia av eit styre utnemnd av borgarmeisteren, som òg er formannen i styret.
Ulla fyrstasjon
I oktober 1944 bomba allierte fly fyrstasjonen og førte til store skadar. Gjenoppbygginga av fyret starta i 1950. Det vart då bygd ein ny fyrbygning med støypejernslykt på taket. I 1975 vart fyret automatisert og avbemanna.
Transport for London
Transport for London gjennomfører transportpolitikken til byen og forvaltar dei transporttenestene som borgarmeisteren i London har ansvar for. Etaten inngår kontrakt med private verksemder som skal stå for drift av kollektivtransport etter eit tilbodssystem, opererer mellom anna bussane, undergrunnsbanen, trikkar og elvebåtar i i London, eig jarnbanenettverket London Overground, og regulerer drosjetenestene. Etaten har òg ansvar for 580 km med hovudvegar og alle dei 4.600 trafikklysa i byen.
Ulla fyrstasjon
Ein kort periode leigde forsvaret fyret av Kystverket og nytta det til ulike tilskipingar. I 2003 tok Kystverkklubben Ullafyrets Venner over ansvaret for å vedlikehalde fyrstasjonen. I dag vert det drive fyrkafé og ulike tilskipingar, og det er høve for overnatting.
Bani Bakhit
Bani Bakhit er eit stammeområde i Ras al-Khaimah i Dei sameinte arabiske emirata.
Ulla fyrstasjon
Fyrstasjonen vart i år 2000 freda etter lov om kulturminne. Han ligg i område med fugle- og dyrelivsfredning
EYE Film Instituut Nederland
EYE Film Instituut Nederland er eit senter for kinomatografi i Amsterdam i Nederland, teikna av dei uasterrikske arkitektane Roman Delugan og Elke Delugan-Meissl. Bygget ligg på andre sida av Centraal Station, på nordsida av IJ, i distriktet Overhoeks. Det vart offisielt opna av dronning Beatrix av Nederland 4. april 2012.
EYE har fire filmsalar og ein utstillingshall på 1 200 kvadratmeter. et er òg eit rom for pedagogiske aktivitetar, ein filmlab, ein butikk og ein café-restaurant med terrasse.
Nes i Vest-Agder
Nes er ein tidlegare norsk kommune som nå er ein del av Flekkefjord kommune i Vest-Agder fylke.
Frå opprettinga av formannskapsdstrikta i 1837 utgjorde Nes saman med øya Hidra Nes og Hidra formannskapsdistrikt. Den 8. oktober 1893 blei dette området delt inn i to sjølvstendige einingar: Nes kommune og Hidra kommune. Ved opprettinga hadde Nes kommune 1704 innbyggjarar.
I 1942 blei ein del av Nes med 377 innbyggjarar del av Flekkefjord kommune. 1. januar 1965 blei resten av Nes kommune saman med Bakke (unntatt Øksendal), Gyland og Hidra kommunar slått saman med Flekkefjord kommune. Nes hadde då 2757 innbyggjarar.
Bistrița
Bistrița (ungarsk Beszterce, tysk Bistritz, tidlegare Nösen, transylvinsk saksisk Nîsner-Bistritz, Nîzn, Bästerts, Bîsterts) er ein by i Transilvania i Romania og fylkeshovudstad i Bistrița-Năsăud fylke. Han ligg ved elva Bistrița og har om lag 75 000 innbyggjarar.
Historie
Pechenegar slo seg ned i området på 1100-talet etter dei vart angripe av kumanar og dei kalla området Besenyő. Byen vart øydelagd av mongolar under invasjonen deira av Europa. Dette er skildra i eit dokument frå 1241. Bistrița låg langs fleire handelsvegar og vart ein velståande handelsstasjon i mellomalderen.
Bistrița vart ein fri keisarby i 1330. I 1353 fekk han rettar til å halde ein 15 dagar lang marknad og eit eige segl. I 1465 hadde festningsverka rundt byen 18 forsvarstårn og bastionar som forsvarte dei lokale lauga. Han vart òg forsvart av ei Kirchenburg, ei festningskyrkje.
Busetnader
Bistrița er ein municipiu (større bykommune) med busetnadane:
Provinsen Frosinone
Provinsen Frosinone  (italiensk Provincia di Frosinone) er ein provins i regionen Lazio i Italia. Hovudstaden er byen Frosinone. Han har eit areal på 3 244 km² og totalt 489 042 innbyggjarar (2005). Det er 91 kommunar i provinsen.
Største kommunar
31. mai 2005 var dei største kommunane:
Historie
Dei første spora etter menneske i området går tilbake til førhistorisk tid. Ein kjend hovudskalle frå Homo erectus (den så kalla Homo cepranensis) er 800 000 år gamal og er det eldste funnet av arten Homo i Europa.
I historisk tid (900-800-talet fvt.) var området busett av pleasgar. På 600-talet fvt. låg området i utkanten av Roma, som oppretta Latium Adjectum her («Ved sida av Lazio»). Det tok derimot 300 år før romarane for godt slo volskar og hernikar, som vart romanisert etter Forbundsfellekrigen og samnittarkrigane.
Etter Vestromarriket sitt fall vart den nordlege delen av provinsen (vanlegvis kalla Ciociaria) ein del av Kyrkjestaten. I mellomalderen var òg klosteret Monte Cassino ein stor leandeigar og eit politisk element i området. Den søraustlege delen var eit grenseområdet, som i lange tider vart stryt av andre stormakter på denne tida, som hertugdøma Benevento og Gaeta og grevskapet Aversa. Det vart annektert av Kongedømet Napoli under normannarane på 1100-talet og frå seint på 1300-talet vart det ein del av grevskapet og seinare hertugdømet Sora. Pontecorvo vart verande ein enklave i Kyrkjestaten frå 1463.
Det har vore føreslått å opprette ein ny provins med hovudstader i Cassino, Formia og Sora, som består av område som tidlegare høyrte til Kongedømet Napoli.
Absolute Music 9
Absolute Music 9 er ei samleplate i den norske Absolute Music-serien og vart utgjeve i 1993.
Innhald
Absolute
Game Boy Color
Game Boy Color (og kjend som GBC) er ein handhalden spelkonsoll laga av Nintendo og er etterfylgjaren til Game Boy. Han har fargeskjerm og kan vise opp til 56 forskjellige fargar samstundes, frå ein palett på 32 768 fargar. Game Boy Color kan også fargeleggje spel som var utvikla for den opphavlege Game Boy-konsollen.
Bakgrunnsstoff
Game Boy Nintendo
Gyland
Gyland er ein tidlegare norsk kommune i Vest-Agder fylke som nå er ein del av Flekkefjord kommune. Gyland var eigen kommune frå 1894 til 1964.
Frå 1837 var Gyland del av Bakke formannskapsdistrikt saman med Bakke, Tonstad og Øvre Sirdal. I 1849 blei distriktet delt i to, og Gyland blei ein del av Bakke og Gyland kommune. Den andre delen fekk namnet Sirdal formannskapsdistrikt.
Gyland og Bakke blei begge sjølvstendige kommunar i 1894. I 1965 gjekk så Gyland inn i Flekkefjord kommune saman med Hidra, Nes, Bakke og Flekkefjord by.
Tilrettelagd litteratur
Tilrettelagd litteratur er litteratur som tilpassar seg lesarar som har vanskar med å lese vanlege bøker. Om lag 30 % av alle vaksne har vanskar med å få med seg innhaldet i vanleg tekst. Årsakene kan vere mange, frå dysleksi eller andre funksjonshemmingar til at ein er uvand med å lese eller har eit anna morsmål. Leser søker bok har ansvaret for at det skal kome ut tilrettelagde bøker i Noreg.
Roger Cotes
Roger Cotes var ein engelsk matematikar og fysikar. Han var elev og ven av Isaac Newton, som sette arbeida hans særs høgt.
Han var professor i astronomi og fysikk ved universitetet i Cambridge. Han er særleg kjend for den andre utgåva av Principia mathematica av Newton og for fortalen sin til dette verket.
Bani Hasan
Bani Hasan er eit stammeområde i Ras al-Khaimah i Dei sameinte arabiske emirata.
Bjorøyna i Øygarden
Bjorøyna er ei bynær øy i Øygarden kommune i Vestland som har opplevd ein kraftig vekst i folketalet etter at fastlandssambandet kom i 1996. Folketalet har meir enn dobla seg, til 887 menneske per 1. januar 2013. I tillegg til nybygde hus har mange fritidseigedomar vorte omgjorde til heilårsbustader. Like ved Bjorøyna ligg Tyssøy i Sund kommune, og det er bru mellom desse to øyane. Fram til 1996 var ikkje Bjorøyna knytt saman med fastlandet, men i 1996 opna Bjorøytunnelen. Denne tunnelen har ei lengd på om lag to kilometer og er kjend for bratt stiging og krappe svingar. Tunnelen strekkjer seg frå Nilsvika på Bjorøyna til Alvøen i Bergen kommune. Før tunnelen opna, gjekk det ferje mellom Bjorøyna og Alvøen kai.
Bjorøy oppveksttun er eit viktig knutepunkt i lokalsamfunnet, der ein finn barnehage, skulefritidsordning og barneskule på same område. Sjølv om Bjorøyna er eit lite øysamfunn, har øya eit eige idrettslag, kalla Bjorøy idrettslag, med blant anna fotballag for både store og små, og eit volleyballag. Ein finn også eit gartneri og ein liten interiørbutikk på øya. I dei siste åra, spesielt etter at tunnelen opna, har fleire og fleire folk funne vegen til Bjorøyna, og slått seg til der.
Folketalsutvikling:
Riemannhypotesen
Riemanns hypotese vart framsett i 1859 av Bernhard Riemann og handlar om den såkalla Riemanns zetafunksjon. Hypotesen, som det til no ikkje har lukkast å bevise, seier at realdelen for dei ikkje-trivielle nullpunkta til denne funksjonen alltid er lik ½. Hypotesen er først og fremst viktig i samanheng med problem som handlar om fordelinga av primtala, men zetafunksjonen står òg sentralt i andre område av matematikken. Eit av dei viktigaste bidraga til ei løysing av problemet er levert av den norske matematikaren Atle Selberg.
Segmentboge
Ein segmentboge er ein boge eller ein sirkelboge som avgrensar eit segment.
Riemannhypotesen
Om
er Riemannhypotesen ekvivalent til at
før alle positiva ε.
Nynorsk
Nynorsk, før 1929 offisielt kalla landsmål, er sidan jamstillingsvedtaket av 12. mai 1885 ei av dei to offisielle målformene av norsk; den andre forma er bokmål. Nynorsk vert i dag nytta av om lag 10–15% av innbyggjarane i Noreg. Skriftspråket er basert på nynorsk talemål, det vil seie dei moderne norske dialektane til skilnad frå gamalnorsk og mellomnorsk. Når ein seier at nokon snakkar nynorsk, meiner ein helst at dei snakkar nynorsk normaltalemål. Dei færraste dialekttalande nordmenn seier at dei snakkar nynorsk, men det er ikkje uvanleg i kjerneområda til nynorsken. Dette tilhøvet mellom tale og skrift ligg bak målrørsla sitt slagord sidan 1970-talet: «Snakk dialekt – skriv nynorsk!» Nynorske dialektar vart snakka over heile landet, men det er berre på Vestlandet utanom dei største byene og i dei austlandske fjellbygdene at skriftspråket står sterkt. Det vil seie at dei fleste dialekttalarane har bokmål som det primære skriftspråket sitt.
Ein iaugefallande skilnad mellom nynorsk standardspråk og nynorske dialektar er at standardspråket tradisjonelt er prega av purisme i ordtilfanget med avgrensing mot ord av dansk og lågtysk opphav, sjølv om desse orda kan vere utbreidde i dialektane. Skriftspråket har derfor helst brukt ord som kan førast attende til gammalnorsk der slike har funnest i levande talemål. Formelt er purismen no stort sett avskaffa, men mange tradisjonelle nynorskord er godt innarbeidde og pregar det moderne skriftspråket.
Nynorsk normaltalemål er lite utbreidd utanfor situasjonar der ein er bunden av manus, som nyheitsopplesarar og skodespelarar. Det gjer at born kjenner det nynorske standardspråket dårlegare enn bokmål før dei lærer å lese, nynorsk vil derfor i større grad enn bokmål lærast på skulen. Dominansen til bokmålet gjer òg at dei som primært skriv nynorsk, både les og skriv meir bokmål enn bokmålsbrukarar les og skriv nynorsk. Dei nasjonale media, inkludert TV, radio, aviser, teikneseriar og bøker, er dei same over heile landet, så det er fyrst og fremst gjennom regionale TV- og radiosendingar, region- og lokalaviser, skule, yrkesliv (avhengig av yrke) og privat kommunikasjon at nynorsken står sterkare i nynorskområda enn i resten av landet.
Frå gammalnorsk til nynorsk
I perioden frå svartedauden til reformasjonen i 1536 gjekk norsk språk gjennom ein periode med store endringar og forenklingar. Ei viktig drivkraft i språkendringane i perioden var kontakten med hanseatiske handelsmenn, det vil seie nordtyskarar, og deira nedertyske språk. Ikkje minst gjeld det ordtilfanget, som i stor grad vart bytta ut. Skandinavar og nordtyskarar kunne såleis lettare forstå kvarandre, men med det resultatet at avstanden til dei øynordiske språka islandsk og færøysk voks, og det nordiske språkområdet vart delt.
Mens det gammalnorske språket var relativt einskapleg med små dialektskilnader, var og er avstanden mellom dialektane i nynorsk mykje større. Utviklinga av dialektane hadde likevel gått mykje i parallell, for eksempel er kasussystemet sterkt svekka i alle dialektane, sjølv om nokre har bevart skiljet mellom nominativ og dativ.
Ivar Aasen og landsmålet
Den fyrste systematiske granskinga av det nynorske språket gjorde Ivar Aasen, grunnleggjaren av norsk språkvitskap. På 1840-talet reiste han rundt i landet og studerte dialektane. I 1848 publiserte han Det norske Folkesprogs Grammatik og i 1850 kom Ordbog over det norske Folkesprog. Den fyrste skissa av ein normal kom i 1853 med Prøver af Landsmaalet i Norge. Aasen fullførte landsmålsnormalen med publiseringa av Norsk Grammatik i 1864 og Norsk Ordbog i 1873.
Robert Recorde
Robert Recorde var ein walisisk matematikar. Han var den første matematikaren i «den engelske skulen» som kulminerte med Isaac Newton.
Nynorsk
Ivar Aasen og landsmålet
Aasens arbeid byggjer på at dialektane hadde ein sams struktur som gjorde dei til eitt språk og skilde dei frå dansk og svensk. Det sentrale for Aasen var derfor å finne fram til og vise det strukturelle samsvaret mellom dialektane. Alt målarbeidet til Aasen var tufta på dette synet, og det er klart og prinsipielt formulert i dei fyrste linene i innleiinga til Norsk Grammatik:
Robert Recorde
Recorde studerte og føreleste ved Oxford og Cambridge. Recorde innførte likskapsteiknet (=). Lærebøkene hans i rekning og algebra, The Grounde of Artes (1540) og The Whetstone of Witte (1557), var i meir enn eitt hundreår omtrent einerådande i England.
Nynorsk
Ivar Aasen og landsmålet
Gjennom ei slik systematisk samanlikning kunne ein kome fram til eit samlande uttrykk for alle norske dialektar, det Aasen sjølv kalla grunndialekten og som Einar Haugen har kala protonorsk. Ut frå oppfatninga om eit protonorsk rangerte så Aasen dialektane som meir eller mindre «ægte». Det var fleire motpolar til omgrepa «norsk», «fullkommen» og «ægte», men dei to vanlegaste var «Bysprog» og «uægte». Ut frå denne rangeringa kom dialektane i Hardanger, Voss og Sogn øvst saman med nokre midlandske, som hallingmålet. Dialektane på det sentrale Austlandet og særleg bydialektane enda i andre enden av skalaen som dei mest «uægte».
Tanken om at granskinga skulle ende opp i eit nytt skriftspråk, prega arbeidet hans frå fyrste stund. Ein grunntanke for Aasen var at det skriftlege normalmålet – grunndialekten – skulle vere nynorsk, ikkje gammalnorsk. Han tok derfor ikkje med grammatiske kategoriar som ikkje lenger fanst i det levande talemålet. Men samstundes skulle òg dei kategoriane som var arva frå gammalnorsk og framleis fanst i talemålet, kome til uttrykk i skrift. Det har vorte sagt at Aasen bygde på dialektane og brukte gammalnorsk som appellinstans der han var i tvil om kva som var den fullkomne forma. Sidan Aasen avviste at ein fann alle grunndialekten sine fullkomne former i ein einskild dialekt, måtte landsmålsnormalen byggje på ei samanlikning mellom alle dialektane, der ein tok ut det beste frå kvar av dei. Haugen har teke i bruk ordet rekonstruksjon framfor konstruksjon, i og med at Aasen gjekk ut frå eit levende talemålsgrunnlag. Han skreiv i 1965: «Aasen meinte han hadde funne eit språk, medan andre sa han hadde funne opp eitt. Eg meiner vi no kan identifisere det som ein rekonstruert, klassisk standard for dei norske dialektane.»
Gustav Indrebø har sett opp fire prinsipp som Aasen følgde innanfor denne grunntanken i rekonstruksjonsarbeidet. Arne Torp og Lars S. Vikør har nemnt eit femte:
Det pedagogiske for Aasen låg i den stabile norma og den indre samanhengen i språket. Det var hovudgrunnen til at han la så mykje inn på å motarbeide variasjon i språkbruken og endringar i landsmålsnorma heilt frå 1850-åra til han døydde. I tillegg til dei praktiske omsyna la Aasen vekt på at språket skulle ha ei respektabel form. Dersom det skulle vere konkurransedyktig med dansk, måtte det ha ein viss historisitet og drag som folk var vane med frå skriftspråka i dansk og svensk. Begge omsyn verka inn då han følgde skriftsystemet i nabospråka, og når han valde dei mest historiserande dialektformene.
1900-talet og språkreformene
Heilt frå byrjinga var det forskjellige syn blant målfolk på korleis skriftnormalen skulle vere. Ivar Aasen var naturlegvis ein autoritet, men tidlege målfolk som Aasmund Olavson Vinje, Arne Garborg og Olaus Fjørtoft utvikla alle kvar sin variant. Lengst frå Aasen stod Fjørtoft, som argumenterte for direkte samsvar mellom skrift og daglegtale, sjølv skreiv han på sin sunnmørsdialekt. Den fyrste offisielle landsmålsrettskrivinga frå 1901 var likevel stort sett i samsvar med Aasens landsmål.
Det var fyrst med samnorskpolitikken at normeringa av landsmålet tok ei anna lei. Tanken var ved gradvise endringar i dei to skriftspråka å samle seg om éin samnorsk normal. Den fyrste reforma i denne retninga var rettskrivinga av 1907 for riksmål. Dette var rett nok hovudsakleg ei reform av dansk skriftspråk i retning av det dansk-norske talemålet, men hovudarkitekten bak denne reforma, Moltke Moe, såg sjølv dette som det fyrste steget på vegen mot samnorsk. Deretter følgde 1910-rettskrivinga i landsmålet og 1917-rettskrivingane i både landsmål og riksmål. Alle desse reformene var relativt varsame i høve til det som skulle kome, ikkje minst fordi dei mest radikale endringane var valfrie.
Den moderne forma av nynorsk vart til gjennom rettskrivingsendringane av 1938 og 1959. Den mest markante endringa var at skrivemåten av ei rad ord er endra. Mest merksemd har nok likevel det at det såkalla i-målet vart fjerna frå læreboknormalen fått. Dei aller fleste endringane av skrivemåtar og bøyingsmønster vart gjort for å kome i samsvar med anten tradisjonelt bokmål eller nye samnorskformer i bokmål.
Som ein konsekvens av desse reformene har nynorsknormalen no alternative skrivemåtar og bøyingsmønster for mange ord. I utgangspunktet vart dette gjort for å kunne få til ein gradvis overgang til dei nye formene, men etter kvart har mange sett på valfridomen i seg sjølv som eit gode, fordi det gjev høve til å velje former som ligg nærare sitt eige talemål, ikkje ulikt Fjørtofts syn. Mot dette har andre vidareført Aasens syn på einskap, kontinuitet og indre struktur.
Utviklinga av høgnorsk
Under prosessen med å samanslege nynorsk og bokmål til samnorsk så har den nynorske målforma vorte særs endra frå det som først var Ivar Aasen si språknorm. Til dømes er det ikkje lengre svake eller sterke hokjønnsformer att og i-målet er i dag totalt borte frå nynorsken. Nynorsk er i røynda ei samansleging av det opprinnelege landsmålet med det dansk-norske koinéspråket danna daglegtale som var talt og skrive på 1850-talet. Ein liten minioritet har halde seg tru mot den historiske norma som vart utvikla av Ivar Aasen der desse endringane av målforma under samnorskprosessen vart fullstendig avviste. Denne språknorma er i dag kjend som høgnorsk. Ivar Aasen-sambandet er i dag ein paraplyorganisasjon av foreiningar og individ som jobbar for å fremje høgnorsken.
Substantiv
Eit grammatisk kjønn er ein ibuande eigenskap hjå substantiv. På norsk og dei fleste indo-europeiske språk så har kvart substantiv eigne bøyingsmønster som er avgjorde av det grammatiske kjønnet knytt til substantivet.
Med unnatak av bergensk, har dei norske dialektane bevart alle dei tre grammatiske kjønna frå norrønt. I bokmål er hokjønnet valfritt å nytte, så ein berre kan skrive med to kjønn, som i dansk. Til samanlikning så har nynorsk tre kjønn som i dei fleste dialektane. Desse er obligatoriske å bruke i nynorsk.
Bokmål følgjer hovudsakleg dei følgjande bøyingsmønstera for substantiva og ein kan velje mellom eit heilt eller delvis samanfall av dei ulike formene for substantiva sine grammatiske kjønn for dei bundne og ubundne formene av substantiva. Som ei følgje av den danske arven til bokmålet og at det i dansk skift ikkje var noko hokjønn så finst det nesten eit fullt samanfall mellom hokjønnsformene og hankjønnsformene i bokmål. På bokmål kan ein velje å skrive med to eller tre kjønn, altså anten berre nytta hankjønnsformene og inkjekjønnsformene nett som i dansk eller å nytta det fullnorske systemet med tre grammatiske kjønn; hankjønn, hokjønn og inkjekjønn. Mellom anna er det ikkje noko som skil hankjønnsord og hokjønnsord i fleirtal som ein kan sjå i den følgjande bøyingstabellen: Dette står i kontrast til substantiva i nynorsk. I nynorsk er eit substantiv sitt kjønn fullstendig eintydig - ei form av substantivet er berre knytt til eitt av kjønna. Systemet med grammatiske kjønn står altså langt sterkare i nynorsk enn i bokmål. Det er altså ingen samanfall i kjønn på substantivformene : Dette tyder at ein ikkje kan blande saman hokjønn og hankjønn som ein kan i bokmål eller berre skrive med to grammatiske kjønn. I nynorsk er det obligatorisk å nytte alle dei tre grammatiske kjønna, i motsetnad til bokmål. Nesten alle substantiv i nynorsk følgjer den ovannemnde bøyingstabellen.
Det einaste obligatoriske regelbundne unnataket frå bøyingstabellen for nynorske substantiv er at hokjønnsord på -ing vert bøygde i -ar og -ane i fleirtal, nett som eit hankjønnsord. Elles vert dei handsama som eit hokjønnsord i alle andre høve.
Bøyingsverk
Bøyingsmønstera i nynorsk er særs like dei tilsvarande i bokmål, men ulikt bokmål er hokjønnsformene obligatoriske og må verte nytta der dei finst. For adjektiv og determinativ er det berre ei lita mengde med hokjønnsformer att. Etter rettskrivinga av 2012 har heller ikkje sterke partisipp ei eiga hokjønnsbøying.
Adjektiv
Nynorsk har eit meir fullkome system for bøying av adjektiv enn bokmål. Følgjande nedanfor er eit adjektiv frå ei lita mengde av adjektiv med ei eiga hokjønnsbøying i nynorsk. Andre adjektiv med ei eiga hokjønnsbøyning er òg dei som er skipa av determinativ som t.d «særeigen» og «stadeigen». Dei fleste adjektiv vert elles bøygde som i bokmål, men adjektiv/partisipp med diftongending får ofte dobbeltkonsonantar i inkjekjønn: Som tyder at det på nynorsk vert skrive «det er greitt», «det er leitt å høyre» osv.
Partisipp
Eit av dei mest markante trekka som skil bokmål og nynorsk er bøyinga av perfektum partisipp. Nynorsk har eit meir fullkome bøyingssystem enn bokmål der både perfektum partisipp og adjektiv vert bøygde i kjønn og tal, her illustrert med ei samanlikning med adjektivet «raudt» og partisippet «sendt» av verbet sende. Perfektum partisipp er verb som verker som eit adjektiv og difor vert bøygde i same grad som eit adjektiv. Bøyinga av perfektum partisipp i nynorsk deler fleire trekk med det svenske språket, mellom anna er perfektum partisipp i nynorsk bøygde i både kjønn og tal nett som i det svenske språket. Dette er i motsetnad til bokmål og dansk som berre har ei bøying i tal for perfektum partisipp (t.d bokmål; «en drept kriger», «de drepte krigerne»). Bøyingsforma for partisippet er bunden av kva for ein type verb som vert nytta, dette vert vidare skildra i verbseksjonen. Det ovannemnde dømet var eit døme på ei samsvarsbøying av eit svakt verb. Sterke verb (som t.d verbet «skrive») vert òg samsvarsbøygde og får følgjande bøying :
Før 2012 reforma hadde sterke substantiv også ei eiga hokjønnsbøying for sterke verbpartisipp, dette var eit -i suffiks.
Alle partisipp og adjektiv må verte samsvarsbøygde både som attributt (t.d «ei god bok») og etter kopulaverb (t.d «boka er god»), nett som i bokmål. Dette gjeld for alle tider av kopulaverba. Kjende kopulaverb i nynorsk er i stor grad dei tilsvarande kopulaverba for bokmål. Bli og verte er slike kopulaverb og kan verta nytta om kvarandre (verte har norrøne røter og difor ei meir fullstendig nynorskbøying, bli har nedertyske røter). Vidare er vere òg eit kopulaverb og er det som vart nytta i dømet ovanfor (er er presens av vere). Dei refleksive verba i nynorsk og i bokmål er òg kopulaverb der som må samsvarsbøyast.
Merk at adjektiv og partisipp i bokmål er valfrie å bøye i tal etter kopulaverb men obligatoriske å bøye som attributt, altså kan ein på bokmål skrive «krigerne er drept» i staden for «krigerne er drepte». Nynorsk har obligatorisk bøying i tal for både attributt og kopulaverb, altså må det på nynorsk verte skrive «krigarane er drepne». Ein grunn til kvifor det er obligatorisk kan sjåast i samanheng med ubunde intetkjønn flertall. På nynorsk skriv ein menneske medan ein på bokmål skriv «mennesker». Skal det vere openbert at det er fleirtal må adjektiv/partisipp òg verte bøygde i flertal. I setninga på bokmål «mennesker er drept» er substantivet openbert fleirtal, medan tilsvarande setning på nynorsk vert menneske er drepne. Om nynorsk hadde hatt same partisippbøying som bokmål (altså uten tal) så hadde det ikkje vore like openbert at menneske og andre tilsvarande inkjekjønnsord var fleirtal.
Determinativ
Determinativa i nynorsk skil seg frå dei i bokmål ved at mange av dei har ei eiga hokjønnsbøying som må samsvare med kjønnet til det etterfølgde substantivet som ofte ikkje eksisterer i bokmål. I bokmål vert oftest hankjønnsformene av determinativ og adjektiv nytta også i hokjønn, slik at bokmål i praksis har to kjønn som i riksmål og dansk. I nynorsk har ein der i mot eigne hokjønnsformer som er obligatoriske å nytte. Hokjønnsforma «inga» finst på bokmål au, men ikkje forma «inkje» (tilsvarande forma for inkje i bokmål er «intet»).